IVL บวก 4% โบรกฯชี้กำไร Q4 ฟื้นแกร่ง หลังออเดอร์ทะลักถึง Q1/65 ชูเป้า 60 บ.
IVL บวก 4% โบรกฯคาดกำไร Q4/64 ฟื้นตัวแข็งแกร่งหลังมีออเดอร์ยาวถึง Q1/65 ลุยเดินหน้าการผลิตเต็ม Capacity จากดีมานด์ที่เพิ่มขึ้น แนะนำ “ซื้อ” ราคาเป้าหมาย 60 บ.
14 ธ.ค. 2564

ผู้สื่อข่าวรายงานว่าวันนี้ (14 ธ.ค. 2564) บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10:45 น. อยู่ที่ระดับ 42.25 บาท เพิ่มขึ้น 1.75 บาท หรือ 4.32% โดยทำจุดสูงสุดที่ 42.50 บาท และทำจุดต่ำสุดที่ 41.00 บาท ด้วยมูลค่าการซื้อขาย 903.91 ล้านบาท

บล.กรุงศรี ระบุในบทวิเคราะห์ฯ โดยคาดกำไรไตรมาส 4/2564 ฟื้นแข็งแกร่ง เนื่องจากเกือบทุกผลิตภัณฑ์มีคำสั่งซื้อรองรับไปจนถึงไตรมาส 1/2565 อีกทั้งการผลิตเดินหน้าเต็ม Capacity จากดีมานด์ที่เพิ่มขึ้น ขณะที่ซัพพลายมีไม่เพียงพอหลังเกิดปัญหาขาดแคลนไฟฟ้าในจีน ทั้งนี้แนะนำ “ซื้อ” ให้ราคาเป้าหมาย 60 บาท